钦定古今图书集成/明伦汇编/家范典/第112卷 > 《汉刘熙释名》 > 《晓自银林至东灞登舟寄宣城亲戚》
## 钦定古今图书集成/明伦汇编/家范典/第112卷 > 《汉刘熙释名》 > 《晓自银林至东灞登舟寄宣城亲戚》

宋范成大

晓山障望眼，脉脉紫翠横。澄江已不见，况乃江上城。
结束治野装，木末浮三星。羸马陇头嘶，小车谷中鸣。
亭亭东灞树，练练绿浦明。篙师笑迎我，新涨没𬞟汀。
径投一叶去，云水相与平。聊将尘土面，照此玻璃清。
怀我二三友，高堂晨欲兴。风细桐叶堕，露浓荷盖倾。
凝香绕燕几，安知路旁情。